FC København-angriber Dame N'Doye skal opereres, og det holder ham muligvis ude resten af året.

FC København kommer til at undvære Dame N'Doye i flere måneder.

Angriberen skal således opereres, og han er muligvis ude resten af efteråret.

- Nærmere undersøgelser af Dame N’Doye efter kampen mod Røde Stjerne har desværre vist, at en operation er uundgåelig, siger cheflæge i FCK, Morten Boesen, til klubbens hjemmeside.

- Vi gennemfører den hurtigst muligt, og med rehabilitering og genoptræning forventer vi, at han ude af kamp de kommende måneder og måske resten af efteråret.

Ståle Solbakken ærgrer sig selvfølgelig også over at måtte undvære sin angriber i længere tid.

- Det er naturligvis en uheldig nyhed for os, da han er en vigtig spiller for os. Vi må arbejde videre, og andre kommer til at løfte opgaverne for os, siger Solbakken.

Dame N'Doye har scoret fire mål i Superligaen i denne sæson.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)